D' Katastralgmoa Liafaring (in der heid d' Grenzn vo da aansting Gmoa Liafaring dorgstöid wern), in der da heidige Stodtei Liafaring liegt, sowia isoliart davo d' Soizachseesiadlung, dastreggt se in 'n aissastn Noadn vo da Stod Soizburg und wead duatn durch 'n Saalochspitz begrenzt, on dem d' Saaloch in d' Soizach mündt. Da Valauf vo da Saaloch büidt bis zur Eisnbohbruggn (Bohlinie Soizburg-Minga) aa d' Stootsgrenz zu Deitschland (Bayern), in Richtung Freilassing. In Richtung Ostn wead Katastralgmoa Liafaring geng d' Katastralgmoa Berghoam durch d' Soizach und geng d' Katastralgmoa Itzling durch d' Aribonenstrossn begrenzt. Im Siidn reicht d' Katastralgmoa weid inin heiting StodteiLehn eine. Durt büidn d' Paumostrossn (Paumannstraße) und de Fronz-Martin-Strossn (Franz-Martin-Straße) dera heid lediglich historisch und grundbiachalich wichting Grenzlinie.